OpenLLM-France/wikimedia huggingface dataset:
# Kolibélovka

Kolibélovka (en rus: Колыбеловка) és un poble de l'óblast de Lípetsk, a Rússia, que el 2013 no tenia cap habitant. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
* ↑ http://rgada.info/opisi/1354-opis_487-1/0006.jpg
* ↑ Часовня на могиле мужа Arxivat 2013-09-21 a Wayback Machine. // Gorod48
# Lavilleneuve-au-Roi

Lavilleneuve-au-Roi és un municipi francès, situat a la regió del Gran Est, al departament de l'Alt Marne.
L'1 de gener de 2012, aquest municipi se separa del municipi d'Autreville-sur-la-Renne, amb el qual havia estat unit des de l'1 de juny de 1972.

## Referències

* ↑ Lavilleneuve-au-Roi DB-CITY
# Mitchell

«Mitchell» té aquests significats:
* Toponímia:
** Mitchell (Anglaterra), localitat anglesa de Cornualla
** Mitchell (Dakota del Sud), localitat estatunidenca de Dakota del Sud
** Mitchell (Geòrgia), localitat estatunidenca de Geòrgia
** Mitchell (Illinois), localitat estatunidenca d'Illinois
** Mitchell (Indiana), localitat estatunidenca d'Indiana
** Mitchell (Iowa), localitat estatunidenca d'Iowa
** Mitchell (Nebraska), localitat estatunidenca de Nebraska
** Mitchell (Oregon), localitat estatunidenca d'Oregon
* Biografies:
** Elizabeth Mitchell, actriu estatunidenca coneguda pel seu paper a la sèrie Lost
** Joni Mitchell, cantant i pintora canadenca
** Margaret Mitchell, escriptora estatunidenca, autora de la novel·la Allò que el vent s'endugué
** Peter D. Mitchell, bioquímic anglès, Premi Nobel de Química l'any 1978
** Thomas Mitchell, actor estatunidenc
** Joan Mitchell, pintora-artista estatunidenca de la "segona generació" de l'expressionisme abstracte.
* Miscel·lània:
** Mitchell (pel·lícula), pel·lícula d'acció dirigida per Joe Don Baker (1975)
# Ciudad Jardín

Ciudad Jardín és un barri del districte de Chamartín (Madrid). Limita al nord amb el barri d'Hispanoamérica, al sud i est amb el de Prosperidad i a l'est amb el d'El Viso. Se situa entre el carrer Príncipe de Vergara, el carrer de Costa Rica i el carrer López de Hoyos.

## Història

La història del barri de Ciudad Jardín i del de Prosperidad es troben lligades, en tractar-se històricament del mateix nucli urbà de Chamartín de la Rosa.

## Demografia

Evolució demogràfica :
| 2003 | 2004 | 2005 | 2006 | 2007 | 2008 | 2009 | 2010 |
| 19.045 | 18.975 | 18.877 | 19.053 | 18.823 | 18.919 | 19.042 | 19.002 |

## Transports

Metro de Madrid:
* Estació de Prosperidad : comuna als barris de Prosperidad i Ciudad Jardín.
* Estació d'Alfonso XIII : comuna als barris de Prosperidad i Ciudad Jardín.
* Estació de Cruz del Rayo
* Estació de Concha Espina

## Enllaços externs

* Ortofoto del districte amb els límits de cada barri
* Districtes de Madrid
* La Ciudad Jardín Madrileña: colonias del ensanche a Urban Idade
# Edeba

Edeba (llatí: Edeba, grec antic: Ἄδεβα) fou una població iberoromana de la Ilercavònia de localització exacta desconeguda.
És coneguda gràcies a Claudi Ptolemeu, qui la situa entre les poblacions dels ilergàons i l'anomena Ἄδεβα (Ádeba), i per tres inscripcions que l'anomenen Edeba (segurament el nom correcte): una trobada a Dertosa, una altra trobada a Puertomingalvo (Terol), i una darrera trobada a Torrenueva (Ciudad Real).
* La primera data del segle i i fou trobada el 1984 a Tortosa. Es tracta de l'epitafi d'un personatge de nom Gai Porci Serà, i diu així: C. Porcius Seranus Edebensis ('Gai Porci Serà, d'Edeba').
* La segona també data del segle i i fou trobada el 1970 en unes prospeccions a Puertomingalvo. Es tracta de l'estela funerària d'un personatge de nom Sulpícia, i diu així: Sulpicia, Sexti filia, domo Edeba, hic sita est annorum XXIII ('aquí descansa Sulpícia, filla de Sext, amb casa a Edeba, [morta a] vint-i-tres anys').
* La tercera data del segle ii i fou trobada el 1903 a Torrenueva. Es tracta d'un pes de bronze amb la inscripció Imperatoris Caesaris Traiani Hadriani Augusti res publica Edebensium pondo X ('de l'emperador Cèsar Trajà Hadrià August. La república dels edebesos. Deu lliures.'). Es tracta de la més controvertida de totes perquè, a diferència de les anteriors i la notícia de Ptolemeu, aquesta assenyala una localització molt més llunyana. Per resoldre aquest problema, hom ha proposat que el lloc de la troballa d'aquest pes no fos a Torrenueva.
Pel que fa a la localització, la referència de Ptolemeu i les dues primeres troballes indiquen que la població estaria situada entre les províncies de Castelló, Tarragona i Terol. Una proposta és el jaciment del Morrón del Cid, situat al cim d'un tossal al peu del qual es troben la vila de l'Anglesola (Aragó) i la Pobla del Bellestar (València). Es tracta d'un oppidum ibèric del segle v aC que allarga la seva ocupació després de la conquesta romana i fins al segle iv dC. No obstant això, les proves no són concloents i la localització d'Edeba roman desconeguda.

## Referències

* ↑ Ptolemeu, Geographia, II 6.64.
* 1 2 Corell, Josep; Gómez i Font, Xavier «Localización y estatuto jurídico de Edeba (Ptol. 2, 6, 64). Una nueva propuesta». Sylloge epigraphica Barcinonensis, 5, 2005, pàg. 65-80 [Consulta: 19 novembre 2021].
* ↑ CIL, II 14, 809.
* ↑ La epigrafía romana de Teruel 23.
* ↑ Hispania Epigraphica 14, 2005, 363.
* ↑ Medina Gil, P.; Arasa Gil, Ferran «Un conjunto de materiales arqueológicos del Morrón del Cid». Quaderns de prehistòria i arqueologia de Castelló, 36, 2018, pàg. 131-155 [Consulta: 19 novembre 2021].
# Lo Mostier d'Aün

Mostier d'Aiun (en francès Moutier-d'Ahun) és una comuna (municipi) de França, a la regió occitana de la Nova Aquitània, departament de la Cruesa. La seva població al cens de 1999 era de 193 habitants. Està integrada a la Comunitat de comunes del Pays Du Cruesa Thaurion Gartempe.
Moutier-d'Ahun es caracteritza pels seus exòtics formatges, en particular la varietat Fromage de Moutier (formatge De Moutier).

## Llocs d'interès

Aquest llogarret és famós per l'Abadia De Moutier-d'ahun, en francès L'Abbaye de Moutier-d'Ahun.

## Demografia

Evolució demogràfica :
| 1968 | 1975 | 1982 | 1990 | 1999 |
| 274 | 244 | 234 | 195 | 193 |

## Administració

Llista d'alcaldes :
| Període | Identitat | Partit |
| 1989- | Jean-Claude Trunde | PS |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Lo Morral

«Lo Morral» té aquests significats:

## Vegeu també

* El Morral
# Lobèlia

Lobèlia (Lobelia) és un gènere de plantes amb flor de la família de les campanulàcies.
El nom del gènere prové del nom del botànic flamenc Matías de L'Obel (1538-1616). Moltes espècies són plantes medicinals. La Lobelia siphilitica i la Lobelia cardinalis s'empraven tradicionalment com a cura contra la sífilis.
La Lobelia chinensis (bàn biān lián, 半边莲), és una de les 50 herbes fonamentals de la medicina tradicional xinesa.

## Taxonomia

* Lobelia aberdarica R.E.Fr. & T.C.E.Fr.
* Lobelia anceps L.f.
* Lobelia assurgens L.
* Lobelia berlandieri A.DC.
* Lobelia canbyi A.Gray
* Lobelia cardinalis L.
* Lobelia chinensis Lour.
* Lobelia deckenii Mabb
** Lobelia deckenii subsp. keniensis Mabb
* Lobelia dortmanna L.
* Lobelia erinus L.
* Lobelia flaccidifolia Small
* Lobelia gaudichaudii A.DC.
* Lobelia gibberoa Hemsl.
* Lobelia inflata L. - tabac indi
* Lobelia laxiflora Kunth
* Lobelia leschenaultiana (C.Presl) Skottsb.
* Lobelia monostachya (Rock) Lammers
* Lobelia nicotianifolia Roem. & Schult.
* Lobelia niihauensis H.St.John
* Lobelia oahuensis Rock
* Lobelia persicifolia Lam.
* Lobelia pyramidalis Wall.
* Lobelia rhombifolia de Vriese
* Lobelia rosea Wall. ex Roxb.
* Lobelia sessilifolia Lamb.
* Lobelia siphilitica L.
* Lobelia spicata Lam.
* Lobelia telekii Schweinf
* Lobelia tenuior R.Br.
* Lobelia tupa L.
* Lobelia urens L. - lobèlia urticant
* Lobelia yuccoides Hillebr.
* Lobelia zeylanica L.

## Galeria

* Lobelia siphilitica
* Lobelia tupa
* Lobelia erinus
* Lobelia laxiflora
# Los Nivram

Els Nivram van ser una banda de rock formada a Granollers el 1963. En els orígens estava integrada pels germans Jordi Mauri (veu, saxo, guitarra rítmica), Francesc Mauri (baix) i Josep Mauri (bateria); als quals es va unir més endavant en Josep David Sala com a guitarra solista.

## Biografia

La principal influència del grup era la banda britànica The Shadows. De fet, van posar-se el nom a partir d'una cançó d'aquests (que era, al seu torn, el cognom del seu líder, Hank Marvin, escrit a l'inrevés) i, com ells, van començar fent Rock instrumental. Amb la British Invasion a partir de 1964, la seva línia va canviar cap al Beat i el Rythm and blues, van comançant a compondre les seves pròpies cançons en la línia de The Beatles, The Rolling Stones, The Animals o The Kinks.
Després d'assolir un èxit rellevant a Catalunya van ser fitxats per la discogràfica barcelonina Regal, amb la qual van publicar el seu primer EP a principis de 1965. En el disc hi ha una versió de la peça instrumental de Henry Mancini "Peter Gunn's Theme" i tres cançonspròpies, molt influïdes pel Beat El 1966, van publicar el seu segon i últim EP amb un so més proper al rythm and blues i la psicodelia, prefigurant fins i tot alguns tics propis del que després es denominaria Garage rock. En ell destaca la cançó "Sombras". A finals d'aquell any, tres dels seus membres van haver de fer el servei militar però tot i això encara realitzarien actuacions a les Balears ja que tots van ser destinats allà. Finalment, però,en Josep David Sala va marxar a viure a Finlàndia el grup es dissoldria definitivament.
Els seus temes han aparegut en diversos recopilatoris de música espanyola i europea dedicats als sons dels 60. El 2014 la discogràfica Munster Rècords va recollir tots els seus enregistraments en un LP.

## Discografia

* Ep "Los Nivram" (Regal, 1965)
* Ep "Mi Estrella" (Regal, 1966)
* LP "Los Nivram" - Recopilatori (Munster Rècords-Electro Harmonix, 2014)

## Referències

* ↑ «Garaje español: el imperio de la serie Z». Revista La Luna, 1987.
* ↑ «Biografía de Los Nivram». La Fonoteca, 2010.
* ↑ «Los Nivram». Munster Records, 2014.
* ↑ «Retrovisor 1967. Garaje español». Efe Eme, 7, 01-05-1999.

## Enllaços externs

* Els Nivram biografia i crítiques de discos en Lafonoteca
# Habitatge unifamiliar

Habitatge unifamiliar (o casa unifamiliar) és aquell en el que una única família ocupa l'edifici completament, a diferència dels habitatges en règim de propietat horitzontal.

## Tipus

Se solen distingir tres tipus d'habitatge o casa unifamiliar.

### Casa unifamiliar aïllada (xalet)

És aquell edifici habitat per una única família que no està en contacte físic amb altres edificacions. Normalment estan envoltats per tots els seus costats per un terreny pertanyent a l'habitatge, en què se sol instal·lar un jardí privat. En aquest aspecte hi ha variants, així, l'habitatge pot tenir un, diversos o tots els seus costats alineats amb la via pública.

### Casa aparellada

En aquest cas, es construeixen dos habitatges unifamiliars simètrics que exteriorment estan en contacte, encara que en la seva distribució interior són totalment independents, tenint cadascun d'ells el seu propi accés des de la via pública.

### Casa adossada

Similar a l'aparellada, però aquest cas cada casa està en contacte amb unes altres dues (una a cada costat). Aquest tipus d'habitatges se solen caracteritzar per tenir una planta estreta i allargada i per la presència de finestres únicament en els extrems de la casa.

## Ús en altres idiomes

En altres idiomes, com l'anglès, s'anomena unifamiliar únicament a les aïllades. En canvi, en català, se sol referir als tres tipus esmentats i, en general, a qualsevol habitatge que no estigui en règim de propietat horitzontal.

## Vegeu també

* Habitatge
* Casa
# Central tèrmica de Cas Tresorer

La Central Tèrmica de Cas Tresorer és una central termoelèctrica de cicle combinat situada en el terme municipal de Palma. És una central bicombustible constituïda per dos cicles combinats (Cas Tresorer CC1 i Cas Tresorer CC2) que consumeix gas natural com a combustible principal i està preparada per poder consumir gasoil en cas de problemes de subministrament de gas natural o problemes tècnics que impedeixin l'ús d'aquest combustible. Encara que compta amb una potència instal·lada de 480 MW, s'aconsegueix una potència de 229 MW.
La seva construcció va començar l'any 2005 i es va realitzar en dues fases i s'acabà el 2010. Inicialment es va engegar amb 2 turbines de gas que utilitzaven gasoil com a combustible i una potència de 154 megavats. L'any següent es va engegar la turbina de vapor per completar el primer cicle combinat. El 2008 amb la inauguració del gasoducte de gas natural que dona servei a Balears, passà a funcionar amb aquest combustible.
En l'actualitat, tots dos cicles combinats cremen gas natural com a combustible principal, encara que poden cremar també gasoil.

## Referències

* ↑ «4.2. Gestió de l'energia». Diagnòstic ambiental - AL 21 de Palma.
* ↑ Press, Europa. «La central térmica de Cas Tresorer aumentará un 12% la capacidad de producción energética en Mallorca». www.europapress.es, 23-07-2006. [Consulta: 30 octubre 2020].

## Enllaços externs

* La central a la web del GOIB
# Moinville-la-Jeulin

Moinville-la-Jeulin és un municipi francès, situat al departament de l'Eure i Loir i a la regió de Centre – Vall del Loira. L'any 2007 tenia 104 habitants.

## Demografia
### Població

El 2007 la població de fet de Moinville-la-Jeulin era de 104 persones. Hi havia 40 famílies, de les quals 8 eren unipersonals (8 dones vivint soles i 8 dones vivint soles), 12 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 40 eren l'habitatge principal de la família, 5 eren segones residències i 2 estaven desocupats. Tots els 47 habitatges eren cases. Dels 40 habitatges principals, 37 estaven ocupats pels seus propietaris i 2 estaven llogats i ocupats pels llogaters; 7 tenien tres cambres, 10 en tenien quatre i 22 en tenien cinc o més. 27 habitatges disposaven pel capbaix d'una plaça de pàrquing. A 14 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Moinville-la-Jeulin el 2009. :
| Homes | Edats | Dones |
| 0 | 95 o + | 4 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 4 | 30 a 34 | 4 |
| 0 | 25 a 29 | 4 |
| 0 | 20 a 24 | 4 |
| 0 | 15 a 19 | 4 |
| 0 | 10 a 14 | 4 |
| 12 | 5 a 9 | 0 |
| 8 | 0 a 4 | 4 |

## Economia

El 2007 la població en edat de treballar era de 64 persones, 54 eren actives i 10 eren inactives. De les 54 persones actives 53 estaven ocupades (26 homes i 27 dones) i 1 aturada (1 home). De les 10 persones inactives 5 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un paleta.
L'any 2000 a Moinville-la-Jeulin hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Moinville-la-Jeulin a l'INSEE.
* Évolution et structure de la population Fitxa amb el detall de dades de Moinville-la-Jeulin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Coll Roig (Dorres)

Coll Roig és una collada situada a 2.728 m alt del límit dels termes comunals de Dorres i de Portè, tots dos de la comarca de l'Alta Cerdanya, a la Catalunya del Nord. És a l'extrem nord del terme de Dorres i al nord-oest del d'Angostrina i Vilanova de les Escaldes, a la Serra de Coll Roig, al nord-est del Puig Occidental de Coll Roig, al sud-oest del Puig Oriental de Coll Roig i al nord-oest de l'Estany de Coll Roig.

## Referències

* ↑ El Coll Roig en els ortofotomapes de l'IGN
# Central tèrmica de Castelló

La central tèrmica de Castelló és una instal·lació termoelèctrica de cicle combinat situada a la ciutat de Castelló de la Plana, més concretament al seu districte marítim o Grau. És propietat d'Iberdrola i consta de dos grups tèrmics, denominats genèricament Castelló 3 i Castelló 4, amb una potència de 800 MW i 850 MW, respectivament, alimentats amb gas natural.

## Característiques

La central de Castelló va començar a funcionar amb dos grups de cicle convencional denominats I i II, engegats per Hidroeléctrica Española el 1972 i 1973, respectivament, que funcionaven amb fueloil i sumaven una potència de 1.080 MW. La silueta de les seves dues xemeneies al costat del Mar Mediterrani es va convertir en un dels símbols del Grau. A partir de l'any 2000, Iberdrola va decidir la substitució d'aquests dos grups per uns altres dos de cicle combinat a gas natural, el Grup 3, que va començar a funcionar el 2002, i el Grup 4, el 2008. Entre tots dos, la seva producció és d'1.650 MW.
Així mateix, Iberdrola va anunciar la seva intenció d'ampliar la central amb un tercer cicle combinat d'1.100 MW de potència, Castelló 5, que té previst posar en funcionament el 2011, a construir en les antigues instal·lacions desmantellades.

## Operador

La tèrmica de Castelló està operada al 100% per la seva propietària, l'empresa Iberdrola.

## Referències

* ↑ El Economista: Iberdrola pone en marcha el ciclo combinado de Castellón 4.
* ↑ El Periódico Mediterráneo: Iberdrola anuncia el tercer ciclo y desmontará la térmica.
# Hala Shawkat

Fatma Turkan Shawkat (àrab: فاطمة توركان شوكت, Fāṭma Tūrkān Xawkat), més coneguda pel nom artístic de Hala Shawkat (àrab: هالة شوكت, Hāla Xawkat) (Daraa, 18 de març de 1930 - Damasc, 28 d'abril de 2007), va ser una actriu siriana, una de les principals actrius del cinema sirià dels anys 1950 i dels anys 1960. Shawkat també va aparèixer en pel·lícules a Algèria, Egipte i Líban.

## Vida i carrera

Shawkat va nàixer a Daraa, en el si d'una família d'origen turc. Va tenir el seu primer paper al cinema en una pel·lícula a Egipte, on va actuar al costat d'Omar Sharif i Samia Gamal, en la pel·lícula de 1959 موعد مع المجهول, Mawʿid maʿ al-majhūl, ‘Cita amb el desconegut’. Shawkat també va actuar al costat d'altres reconeguts actors egipcis com Mahmoud Yacine i Nadia Lutfi. En tornar a Síria va treballar amb diversos directors sirians i va participar en diverses obres, incloent la famosa Cheers Nation al costat de Duraid Lahham. Al final de la seua carrera va protagonitzar nombroses telenovel·les i programes radiofònics.
Shawkat va morir als 77 anys.

## Referències

* ↑ «28 April» (en anglès). Damascus History Foundation, 2007. Arxivat de l'original el 30 desembre 2016. [Consulta: 31 agost 2017].
* 1 2 3 «رحيل «الأم الطيّبة»» (en àrab). الأخبار, 30-04-2007. [Consulta: 31 agost 2017].
* 1 2 3 «رحيل الفنانة هالة شوكت» (en àrab). البيان, 30-04-2007. [Consulta: 31 agost 2017].
# Colibrí cua-ratllat

El colibrí cua-ratllat (Eupherusa eximia) és una espècie d'ocell de la família dels troquílids (Trochilidae) que habita des del sud de Mèxic fins l'oest de Panamà.

## Referències

* ↑ IUCN «Eupherusa eximia» (en anglès). The IUCN Red List of Threatened Species. BirdLife International, 01-10-2016. DOI: 10.2305/iucn.uk.2016-3.rlts.t22687632a93161546.en.
# Cheniseo

Cheniseo és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per S. C. Bishop i C. R. Crosby l'any 1935.
Es poden trobar a l'Amèrica del Nord.

## Llista d'espècies

Segons The World Spider Catalog 12.0:
* Cheniseo fabulosa Bishop & Crosby, 1935 (Espècie tipus)
* Cheniseo faceta Bishop & Crosby, 1935
* Cheniseo recurvata (Banks, 1900)
* Cheniseo sphagnicultor Bishop & Crosby, 1935

## Referències

* ↑ «Chill Filtration». Whiskey Basics. Whisky for Everyone. [Consulta: 21 març 2013].
* ↑ Gloor, Daniel; Nentwig, Wolfgang; Blick, Theo; Kropf, Christian «Gen. Cheniseo Bishop & Crosby, 1935». . Natural History Museum Bern, 2019. DOI: 10.24436/2 [Consulta: 13 juny 2019].
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Conjunta (Sobremunt)

Conjunta és una masia de Sobremunt (Lluçanès) inclosa a l'Inventari del Patrimoni Arquitectònic de Catalunya.

## Descripció

Edifici civil situat al cantó solegi de la serra de Sobremunt. Casa orientada a l'est i amb teulada de dues vessants. Està feta de pedra i formada per tres cossos. Al central i més antic, s' hi troba un portal adovellat; a l'entrada principal de la masia. El cantó dret, construït al 1920, és el pis del propietari, actualment abandonat. A l'any 1935, es construeix pel cantó est, una gran cabana feta de pedra.
Casa dedicada a l'agricultura i ramaderia, nodrint -se de tres grans basses, pou i font.

## Història

La història de Conjunta és relativament moderna, i sols la trobem citada a finals de segle xix si bé per les característiques de la construcció és pròpia del segle xviii.

## Referències

* 1 2 3 «Conjunta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
Viccionari
# Computació gràfica 2D

La computació gràfica 2D és la generació d'imatges digitals per computadora - sobretot de models bidimensionals (com a models geomètrics, text i imatges digitals 2D) i per tècniques específiques per a ells. La paraula pot referir-se a la branca de les ciències de la computació que comprèn aquestes tècniques, o als propis models.
La computació gràfica 2D s'utilitza principalment en aplicacions que van ser desenvolupades originalment sobre tecnologies d'impressió i dibuix tradicionals, tals com a tipografia, cartografia, dibuix tècnic, publicitat, etc. En aquestes aplicacions, la imatge bidimensional no és només una representació d'un objecte del món real, sinó un artefacte independent amb valor semàntic afegit; els models bidimensionals són preferits per tant, perquè donen un control més directe de la imatge que els gràfics 3D per computadora (l'enfocament de la qual és més semblant a la fotografia que a la tipografia).
En molts dominis, tals com l'autoedició, enginyeria i negocis, una descripció d'un document basat en les tècniques de computació 2D poden ser molt més petites que la corresponent imatge digital, sovint per un factor de 1/1000 o més. Aquesta representació també és més flexible, ja que pot ser renderizada en diferents resolucions per adaptar-se als diferents dispositius de sortida. Per aquestes raons, documents i il·lustracions són sovint emmagatzemats o transmesos com a arxius gràfics en 2D.
Els gràfics 2D per computadora s'han iniciat en la dècada de 1950, basant-se en dispositius de gràfics vectorials. Aquests van ser suplantats en gran part per dispositius basats en gràfics raster en les dècades següents. El llenguatge PostScript i el protocol de sistema de finestres X van ser peces claus en l'evolució històrica del camp.

## Referències

* ↑ Jean Pierre Charalambos. Fundamentos de computación gráfica

## Enllaços externs

* José Cortès Parell. Formats Gràfics Vectorials 2D — PDF
* Genevieve B. Orr. 2D Transformations